TÄNAVAKARJANE
Loomine, pattulangemine, lunastus 3. osa ehk lunastus
Kahes eelnevas osas rääkisime sellest, kuidas Jumal lõi selle
maailma täiuslikuks ja inimese enda kuju järgi, et elada
armastussuhtes Jumalaga.
Selles 3. ja viimases osas on teemaks lunastus ehk mis
Jumal tegi, et saada meid tagasi sellesse algsesse suhtesse Temaga.
Kuidas Isa Jumal saatis oma Poja Jeesuse siia maa peale, et lepitada
see patt, millesse Aadama ja Eeva langesid alguses. Jeesus
ei teinud ainult seda, vaid Ta tuli ka võitma saatana, kes
sai hakkam kõige selle kurjaga. Lunastuse point on see, et Isa
armastus saab lõpuks siseneda igaühe südamesse,
iga orvu ehk inimese südamesse, kes usub Jeesusesse.
Loomine, mis leidub esimeses Piibli raamatus, 1. Moosese raamatus,
selle point on, et Jumal on armastus. Jumal, kes on Isa,
Poeg ja Püha Vaim, loob kõik armastusest motiveerituna,
tahab luua inimese armastuse jaoks, oma armastuse objektiks,
võtma vastu Jumala armastust. Ka selleks, et ta armastaks
Jumalat vastu. Pattulangemine on halb uudis. Selle point on see,
kuidas patt rikkus kõik ära, saatan tuli hävitama kõige
selle, mille Jumal oli mõelnud olevat hea. Johannes kirjutab
oma kirjas Uues Testamendis, et kogu maailm on kurjuse võimu all.
See tähendab seda, et kõik selle maailma süsteemid on
läbinisti rikutud mitmel viisil. Sellest näeme, et saatan on see,
kes koostöös inimesega tekitab nii palju hävingut maailmas.
Inimene süüdistab selles Jumalat: "Miks Jumal ei sekku vahele,
miks midagi ei juhtu?"
Patt sulges taeva, Jeesus avad taeva. Taevas on avatud.
Loeme lunastusest Pauluse järgi Ef. 1 alates salmist 3: "Kiidetud olgu
Jumal ja meie Issanda Jeesuse Kristuse Isa, kes meid on taevast õnnistanud
kõige vaimuliku õnnistusega Kristuses; nõnda nagu tema
on meid Kristuses valinud enne maailma rajamist olema pühad
ja laitmatud tema palge ees armastuses, meid ette määrates
lapseõiguse osalisteks Jeesuse Kristuse kaudu enese juurde
oma tahtmise heameelt mööda, tema armu kirkuse kiituseks,
mille ta meile on kinkinud selles Armastatus. Temas on meil
lunastus tema vere läbi, üleastumiste andekssaamine
tema armu rikkust mööda, millega ta meid on ülirikkalikuks
teinud kõiges tarkuses ja arukuses, tema on teatanud meile oma
tahtmise saladuse oma hea nõu kohaselt, mille ta Kristuses
oli kavandanud aegade täiuse korraldamiseks, et Kristuses
võtta kokku kõik, mis on taevas ja mis on maa peal."
Salmist 11 edasi: "Temas oleme ka meie saanud liisuosa
ettemääratult kõiges toimivat kavandamist mööda tema
tahtmise nõu järgi, et me oleksime tema kirkuse kiituseks,
kes me varem oleme lootnud Kristusele. Temas olete ka
teie sellest ajast peale, mil te saite kuulda tõe sõna,
oma pääste evangeeliumi; ja kelles teiegi, saanud usklikuks,
olete kinnitatud tõotatud Püha Vaimu pitseriga; selle Vaimu,
kes on meie pärandi tagatis omandi lunastamiseni -
tema kirkuse kiituseks."
Ma loodan, et iga inimene, kes on huvitatud aru saama Jumala
Sõnast, tutvuks põhjalikumalt nende salmidega, mis ma ette
lugesin. Loe kasvõi erinevatest tõlgetest, keeltest, algtekstidest.
Otsi Piibli terminite leksikon, sest on nii tähtis mõista, mida
Paulus kirjutab. Paulus kirjutab, mis on lunastuse point. Selles
Ef 1. peatüki tekstis Paulus ütleb, et see on olnud Jumala
eesmärk meie jaoks. Kui Jumal saatis Jeesuse, Tema verega
maksti hind kõigi meie pattude eest. Jeesus lepitas meid ja lunastas meid
saatana võimu alt, et tuua Jumalale tagasi igaüks, kes usub.
Su patud on andeks antud, kui sa usud. Jeesus lepitas
su patud 2000 aastat tagasi. Teine kirjakoht ütleb, et läbi
Jeesuse vere on meil tee avatud kõige pühamasse paika,
Jumala trooni juurde, Isa sülle. Jeesuse vere läbi on tee avatud.
Galatlastele 4 ptk. 4. salmist: "Aga kui aeg sai täis, läkitas
Jumal oma Poja, kes sündis naisest, sündis Seaduse alla,
lahti ostma seadusealuseid, et me saaksime pojaseisuse.
Et te olete aga pojad, siis on Jumal läkitanud teie
südamesse oma Poja Vaimu, kes hüüab: "Abba! Isa!"
Nõnda ei ole sa enam ori, vaid poeg, aga kui sa oled poeg,
siis sa oled ka pärija Jumala kaudu."
Kõige tähtsam asi lunastuse juures on see, et Jumal ei taha,
et ükski inimene läheks hukatusse, igavesse
lahutusse Jumalast. Vaid Jumal saatis oma Poja, et üksi, kes
Temasse usub, ei saaks hukka, vaid et tal oleks igavene elu.
Igavene elu on suhe Jumalaga. Kui sa võtad Jeesust tõsiselt,
võtad Ta vastu oma südamesse, aksepteerid Jeesuse lunastustöö,
siis sa võtad vastu Isa Jumala päästeplaani sinu jaoks, et sa
ei peaks jääma väljapoole, vaid et sa võiksid igavesti
kogeda Jumala ligiolu ja armastust. See on Jumala tahe meie kõigi
jaoks. Mitte ainult sellest ajas, vaid ka siis, kui meie maine elu lõpeb.
Kuhu me lähme siis? Kuhu sina lähed?
Haara kinni lunastusest, täna on päästepäev. Hüüa Jeesuse
poole, palveta, räägi Temaga. Ta andestab kõik su patud,
ta lunastab sind hukatusest ja vaenlase väest otse Isa sülle.
Tõlge: Sanna Pitko